**Projekt összefoglaló**

|  |  |
| --- | --- |
| **Projekt azonosítószáma:** | RRF-2.2.2-23-00012 |
| **Projekt elnevezése:** | Nyíregyházi Szakképzési Centrum 21. századi szakképző intézmény fejlesztése |
| **Megítélt támogatás:** | 4.614.947.283 Ft |
| **Támogatás összetétele:**  | 3,644 milliárd forint európai uniós0,97 milliárd forint hazai költségvetés |
| **Támogatás mértéke:** | 100% |
| **Forrás megnevezése:** | Európai Unió Helyreállítási és Ellenállóképességi Eszköze |
| **Projekt tervezett befejezésének ideje:** | 2026.03.31. |
| **Konzorciumvezető neve:** | Nyíregyházi Szakképzési Centrum |
| **Konzorciumi partnerek:**  | * Nemzeti Szakképzési és Felnőttképzési Hivatal
* Digitális Kormányzati Fejlesztés és Projektmenedzsment Kft.
 |

**A projekt tartalma:**

A projekt két fő fejlesztési területet foglal magában, ezek megvalósítása közvetlenül hozzájárulnak a vonzó tanulási környezet létrehozásához.

1. Nyíregyházi SZC Bánki Donát Műszaki Technikum és Kollégium felújítása, energiahatékony korszerűsítése.
2. A Nyíregyházi Szakképzési Centrum 4 iskolájában oktatási és szakmaspecifikus műhelyeszközök beszerzése, berendezések, bútorzat cseréje. Érintett iskolák:
* Nyíregyházi SZC Bánki Donát Műszaki Technikum és Kollégium
* Nyíregyházi SZC Inczédy György Szakképző Iskola és Kollégium
* Nyíregyházi SZC Széchenyi István Technikum és Kollégium
* Nyíregyházi SZC Wesselényi Miklós Technikum és Kollégium

A felújítással érintett iskola a Nyíregyházi SZC Bánki Donát Műszaki Technikum és Kollégium (4400 Nyíregyháza, Korányi Frigyes utca 15. hrsz: 2371/2). Az 1978-ban épült iskola épületében elavult a vízvezetékrendszer és a villamosenergia-rendszer, az épület tantermeinek, a gyakorlati öltözők, tanműhelyek, tornatermi kiszolgáló helyiségek általános belső állapota szükségessé teszik a felújítást.

A kivitelezés során a meglévő iskola épületrész, valamint a tanműhelyek, tornaterem kiszolgáló helyiségeinek felújítása, korszerűsítése valósul meg esztétikai-műszaki részleteiben. A tornaterem és az itt található lelátó kizárólag gépészeti felújításon esik át, építészetileg nem kerül felújításra. A teljes fejlesztéssel érintett terület nagysága 8.624,65 m2.

Az oktatási terekben a korszerű gépészeti és villamossági korszerűsítés mellett a 21. század esztétikai elvárásainak megfelelő komplex belső felújításra is sor kerül. A szakképző intézmény felújítása összesen 61 db oktatási célú helyiséget, tantermet, tanműhelyt érint.

Az eszközbeszerzés keretében a színvonalas oktatás biztosításához szükséges eszközök, berendezések beszerzése, helyszínre szállítása valósul meg. Az eszközök, berendezések nem mindegyike áll az intézmények rendelkezésére, a meglévő eszközök pedig nem korszerűek, lecserélésük szükséges a minőségi oktatás feltételeinek biztosítása érdekében. A modern eszközök hatékonyabban szolgálják az intézmények működését, az oktató, nevelő munkát és a diákok fejlődéséhez is hozzájárulnak.

A tanulást segítő terek, közösségi terek megfelelő berendezése szintén fontos az intézmény színvonalas működése, a megfelelő, a tanulók számára motiváló környezet megteremtése érdekében. Mind a 4 iskola esetében sor kerül analóg oktatási eszközök beszerzésére (elsősorban tantermi és kollégiumi bútorzat cseréje).

A szakmaspecifikus oktatási- és műhelyeszközök beszerzése az érintett iskolában a saját ágazathoz kapcsolódóan kerül beszerzésre. A képzések során a naprakész technológiai és digitális ismeretek elsajátítása kiemelt fontossággal bír a modern munkaerőpiaci kihívásoknak történő megfelelés érdekében, ami megköveteli a magas minőségű és hozzáadott értéket képviselő, elengedhetetlen oktató- és szemléltetőeszközök meglétét. A projekt keretében mintegy 12 ezer db eszköz és berendezés beszerzése valósul meg.

A fejlesztés eredménye közel 3 500 fő (tanuló, oktató, munkatárs) részére biztosít minőségi környezetet, megfelelő felszereltségű oktatási teret.